### 42.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-350372

**Tilgodehavende for byggesagsgebyrer**

I forbindelse med en gennemgang af indtægtsbudgettet på
byggesagsområdet er der opstået mistanke om, at der er sket fejl under/ved
faktureringer, som betyder, at kommunen har tilgodehavende for
byggesagsgebyrer. Fejlene skyldes langt overvejende maskinelle fejl. På den
baggrund har Plan, Byg og Miljø foretaget en gennemgang af byggesager for 2015,
2016 og 2017. Kommunen er underlagt de samme regler om forældelsesfrist som
private virksomheder, hvilket betyder, at det er muligt at opkræve
tilgodehavende 3 år bagud.

Gennemgangen viser, at der pr. oktober 2017 mangler
fakturering fra virksomheder og private borgere i 2015, 2016 og 2017 for i alt
241.310,25 kr. (hhv. 69.609,50 kr., 93.236,75 og 78.464 kr.).

Plan, Byg og Miljø vil fakturere de manglende gebyrindtægter
i december 2017. På kommunens hjemmeside vil det blive annonceret som
servicemeddelelse, at kommunen genfremsender manglende faktureringer.

For at forhindre, at denne situation ikke opstår
fremadrettet har Plan, Byg og Miljø har iværksat en månedsvis opfølgning på
faktureringerne, og hvis der er fejl, tages der hånd om dette med det samme.

**Orientering om rydning af bevoksning i [adresse]**

Onsdag d. 8/11 startede arbejdet med de rydninger, der er
beskrevet i kommunens ’Plejeplan for det fredede område [adresse]’.

Arbejdet omfatter ca. 13 ha. i den nordlige del af bakkerne
og kommer til at strække sig ind i februar 2018, med endelig oprydning af
arealerne og flisning af kvas efter høst, dvs. i august 2018.

Nogle rene ege- og nålebevoksninger ryddes totalt, imens
enkelte, fritstående træer efterlades i partier med kratskov med bl.a. slåen,
tjørn og mirabel.

**Holbækvej**

I december forventes en endelig afklaring i forhold til
omfanget af Kalundborg Forsynings arbejder på [adresse] i de kommende år.
Derefter bliver det muligt at fastlægge en proces for henholdsvis planlægning
og gennemførelse af asfaltvedligehold og trafiksikkerhedsforanstaltninger på
[adresse].

Administrationen er blevet forespurgt om omkostningerne ved
en midlertidig opstribning på [adresse]. Det er på den baggrund
overslagsmæssigt beregnet, at udgiften vil ligge på cirka 90.000 kr. for
strækningen mellem [adresse] og [adresse]. Administrationen vurderer derfor, at
en genmarkering skal tænkes ind i et samlet projekt for [adresse], hvor denne
strækning eventuelt kan udføres som den første.

Administrationen er i dialog med Bo- og Vækstcenter
Kalundborg omkring etablering af en mulighed for sikker krydsning af [adresse]
for centrets brugere. Der er mulighed for at søge fondsmidler til dette formål.